OpenLLM-France/wikimedia huggingface dataset:
# Estratègies de millora educativa/Adquisició de competències per a la millora de l'ocupabilitat

* Per adquisició de competències per a la millora de l'ocupabilitat entenem l'assoliment de les competències necessàries que ha de tenir la persona jove per poder integrar-se en el mercat laboral i productiu.
D’aquesta dimensió en surten dues estratègies i sis actuacions. Les estratègies són: promoure la capacitació professional i promoure la formació complementària en àmbits com el lleure, les competències lingüístiques, el coneixement i l’ús de tecnologies digitals, d'arts i altres habilitats específiques.
# Estratègies de millora educativa/Clubs de feina

* ACTUACIÓ 32 — Clubs de feina
Torneu a la taula Dimensions, estratègies i actuacions.
* Descripció
* És un espai de formació i acompanyament a la recerca de feina on es treballen la confecció i presentació del curriculum vitae, l'entrevista laboral, la recerca de feina, la focalització d'un perfil professional, l'adequació dels perfils a les necessitats empresarials, etc. És un "conjunt d’accions que tenen per objecte posar en contacte les ofertes de treball amb les persones treballadores que busquen feina per tal de col·locar-les".
* Itinerari personal d’inserció (IPI): consisteix a fer un seguiment i orientació individualitzats per a l'acompanyament i la millora de l'ocupabilitat de l'usuari.
* Persones destinatàries
* Joves més grans de 16 anys en recerca activa de feina
* Objectius
* Potenciar les capacitats i els recursos dels usuaris per tal de facilitar la incorporació o reincorporació al món laboral.
* Metodologia
* El club de feina és un concepte que es concreta en un espai físic en el qual les persones troben els recursos materials (ordinadors, premsa, etc.) i els recursos humans que els permeten completar el seu itinerari de recerca d'ocupació. Una vegada han rebut orientació i assessorament, el club de la feina es presenta com un espai on poden continuar treballant el seu itinerari de recerca de feina fins a completar el seu objectiu final. Es poden consultar ofertes, accedir a les borses de treball, cercar informació relacionada amb ocupació, fer formació activa, elaborar el currículum, etc.
* Agents implicats
* Ajuntament (servei local d'ocupació, desenvolupament local, àrea de joventut).
* Consell comarcal (promoció econòmica, ocupació).
* El rol de l'àrea de joventut en aquesta actuació
* Derivar joves.
* Conèixer el recurs.
* Avaluar l'impacte del servei en els joves demandants de feina.
* Enllaços externs (experiències i recursos a Catalunya)
* Recurs
* Especificacions tècniques per al desenvolupament d’itineraris personals d’inserció (SOC). Servei d'Ocupació de Catalunya. [Data de consulta: 5 agost 2016]
* Exemples
* Clubs de feina. Mancomunitat La Plana. [Data de consulta: 5 agost 2016]
* Club de feina. Ajuntament de Mataró. [Data de consulta: 5 agost 2016]
* Club de feina. Consell Comarcal de l'Alt Empordà. [Data de consulta: 5 agost 2016]
* Cub de feina. Ajuntament de Sant Celoni. [Data de consulta: 5 agost 2016]
# Guia Ubuntu/Fabricant/pcubuntu

L'eslògan de PCUbuntu és El mayor escaparate de ordenadores con Ubuntu. Ofereixen Mini-PCs, reciclats, ordinadors d'escriptori, portàtils, servidors, monitors, mòbils i complements

## Enllaços externs

* Lloc web oficial de PCUbuntu
* facebook
# Guia Ubuntu/Fabricant/system76

System76 és una empresa que aposta clarament pel programari lliure. Alguns fabricants ofereixen dues opcions, Windows o Linux, però System76 no, ells ho tenen clar; només Linux. Pots triar pel conegut Ubuntu o un derivat seu, el Pop!_os.
Hi ha bastanta varietat. Des de els portàtils totalment abatibles com un llibre a servidors molt potents. També mini ordinadors per estalviar espai en espais reduïts.
A més, tal com diu el seu web, distribueixen a més de 60 països, entre molts hi és Espanya.

## Enllaços externs

* Lloc web oficial de system76
# Guia Ubuntu/Fabricant/tuxedocomputers

TUXEDO Computers és una empresa alemanya que diuen ser 100x100 Linux. Això està molt bé i tenen prou varietat de producte. Només una cosa, el seu web només el podràs llegir en alemany o anglès.

## Enllaços externs

* Lloc web oficial de TUXEDO computers
# Guia Ubuntu/Evolution
## Correu amb l'Evolution

Aquest és un altre programa de gestió de correu bastant popular amb Linux, tot i que no tant com el Thunderbird. (sembla que el Thunderbird li ha pres terreny).
Al Ubuntu GNOME hi bé intaŀlat per defecte, però amb altres versions d'Ubuntu el podreu afegir amb el Centre de Programari de l'Ubuntu o el Gestor de Programari de la vostra distribució Linux. Té un calendari molt útil per a utilitzar com a agenda.
En iniciar Evolution per primer cop un assistent us anirà preguntant la configuració del vostre compte de correu. En aquest cas, Evolution no és tan eficient com ho és Thunderbird, ja que, amb les proves que hem fet nosaltres, Evolution no ha estat capaç d'esbrinar la configuració automàticament. Aleshores, ens ha fet falta tindre a mà tota la configuració per introduir-la manualment. A diferència, amb thunderbird va estar molt més senzill, ja que es va auto-configurar tot solet. Això ho agraeixen molt els usuaris novells amb informàtica.
Si esteu acostumats a l'ús del Outlook, Evolution té la seva interfície gràfica i funcionalitat molt semblant a l'aplicació Microsoft Outlook.
Tal com diu al Viquipèdia:
Evolution o Novell Evolution és un gestor lliure d'informació personal i de treball en grup per a GNOME, desenvolupat originalment per Ximian ara és part oficial de l'escriptori de GNOME. Combina administració de correu electrònic, calendari, agenda i llista de tasques. Forma part del conjunt GNOME Office.
Evolution pot opcionalment connectar-se a servidors Microsoft Exchange utilitzant la seva interfície web i un afegit conegut amb el nom de Connector.
Durant l'any 2004, la companyia Novell va adquirir Ximian.
Evolution inclou algunes característiques com:
- Origen de la informació: http://ca.wikipedia.org/wiki/Evolution_(programa)
# Guia Ubuntu/Fabricant/Gnuinos

Gnuinos és una empesa de Barcelona ubicada al carrer St. Joan de Malta 193 de Barcelona que es dedica al desenvolupament de programari lliure. Ofereixen ordinadors i portàtils amb sistemes GNU/Linux preinstal·lats, així com un Servei d'Assistència Tècnic i un Server d'Assessorament per ajudar els usuaris.

## Enllaços externs

* Lloc web oficial
# Guia Ubuntu/Fabricant/Tuxy

Tuxy és una botiga online que ofereix diversos productes amb Ubuntu.

## Enllaços externs

* Lloc web oficial
# Guia Ubuntu/Firefox
## Navegador web Mozilla Firefox

El Mozilla Firefox és el navegador web lliure més conegut i utilitzat, tan al Linux com altres sistemes operatius. Per a executar-lo, podeu anar a Aplicacions – Internet – Navegador web Firefox.
Com a curiositat, fa uns tres anys, Firefox ja va arribar als mil milions de baixades. En cinc anys, des del firefox 1, només contant les baixades directes, sense tindre en compte les còpies de distribucions o amics.
Aquest presenta moltes característiques.
1. Multi-plataforma, trobareu versions tant per a GNU/Linux com per a Windows o MacOS.
2. Traduït a molts idiomes: castellà, català, basc, etc.
3. Bloqueig inteŀligent de finestres emergents amb publicitat.
4. Disseny més segur i inteŀligent que el d'altres navegadors.
5. Gestor de baixades.
6. Verificació ortogràfica. Si feu clic dret al damunt d'una paraula, en cas que li calgui correcció, obtindreu els suggeriments del corrector. Per triar l'idioma, heu de fer clic a llengües; si en voleu afegir-ne una, heu de fer clic a Afegeix diccionaris ... aleshores anireu al lloc web de Mozilla on tindreu molts idiomes disponibles que només amb un clic els podreu instaŀlar automàticament.
Aquí hi trobareu més informació:
http://ca.wikipedia.org/wiki/Mozilla_Firefox
# Guia Ubuntu/Fabricant/SLIMBOOK

SLIMBOOK és una botiga online que venen portàtils ultrabook amb la possibilitat d'utilitzar un sistema operatiu Linux per defecte. Els portàtils es fabriquen a la Xina però s'acaben de muntar a Espanya.

## Enllaços externs

* Lloc web oficial
# Guia Ubuntu/Fabricant/VANT

VantPC és una empresa localitzada a València que aposta pel programari lliure i Ubuntu. Venen ordinadors personals amb el sistema operatiu Ubuntu preinstal·lat. La seva web també té una Zona Linux amb informació d'actualitat sobre Linux i el programari lliure.

## Enllaços externs

* Lloc web oficial
# Guia Ubuntu/Fabricant/zareason

ZaReason és una empresa localitzada a Michigan que és un estat dels Estats Units d'Amèrica. Aposta pel programari lliure i Ubuntu, però potser és una mica lluny.
Venen ordinadors personals amb el sistema operatiu Ubuntu preinstal·lat i tenen alguna coseta de merchandising.

## Enllaços externs

* Lloc web oficial
# Llibre de cuina/Receptes/Escudella amb sagí
### Ingredients

* Carn de tocino picada.
* Sagí.
* Patates.
* Carrota (pastanaga).
* Fideus.
* Os d'espinada.
* Tall de botifarra negra.
* Col negra.
* Grapat de mongetes seques.
* Arròç

### Preparació

Quan l'aigua bulli aboque-hi la carrota, les mongetes seques (prèviament estovades amb aigua). Feu una pilota, enfarineu-la i afegiu a l'olla junt amb l'os, la botifarra i el sagí. Quant estigui ben cuit, coleu-lo i feu bullir els fideus i l'arròs en el caldo.
# Llibre de cuina/Receptes/Escudella i carn d'olla
### Ingredients

* 500 grs. de carn de vedella.
* 1/2 gallina.
* 150 grs. de cansalada.
* 200 grs. d'orella de porc.
* 1 peu de porc.
* 100 grs. de carn magra de porc picada (per a la pilota).
* 100 grs. de carn picada de vedella.
* 150 grs. de botifarra negra.
* 1 os sec de pernil.
* 1 os de bou de l'espinada amb la seva mèdula.
* 250 grs. de cigrons ja remullats.
* 100 grs. de mongetes blanques remullades.
* 250 grs. de patates tallades a quadres.
* 1 col de l'olla, verda.
* 150 grs. de galets.
* 1 nap mitja.
* 2 pastanagues mitjanes.
* 1 all.
* 2 ous.
* 2 cullerades grosses plenes d'engruna de pa.
* 2 cullerades grosses plenes de farina.
* Pebre blanc en pols.
* Julivert fresc.
* Sal.
* 2 litres d'aigua.

### Preparació

Courem en una olla al foc, amb l'aigua, la carn, la gallina, la cansalada, el peu i l'orella de porc, l'os de pernil i el de bou, el nap i la pastanaga (ambdós pelats i sencers). Escumarem bé l'olla i hi afegirem els cigrons i les mongetes (podem ficar aquests llegums dins de bosses de malla per a separar-los quan ja estiguin cuits), ho adobarem amb sal i conservarem l'olla a foc lent. A part prepararem la pilota amb la carn magra de porc i de vedella picades, afegint-hi els ous batuts, les engrunes de pa ratllat, sal, un xic de pebre i una mica de farina, ho pastarem tot fins a formar la pilota que, finalment, enfarinarem. Passades dues hores de cocció, incorporarem a l'olla la pilota, les botifarres, les patates i la col (ambdós ingredients pelats i tallats a trossos). Ho rectificarem de sal. Si durant la cocció s'evaporés part de l'aigua n'hi afegirem la necessària, sempre bullent. Es retiren les tres quarte part del brou per a fer la sopa, amb galets. Aquesta sopa la servirem com a primer plat i, a continuació, tot sempre ben calent.
# Llibre de cuina/Receptes/Escudella a la catalana

L'escudella catalana és un guisat molt típic de Catalunya, fet a partir de brou amb diversos ingredients bullits, com llegums, hortalisses i carns. És típic d'èpoques fredes i àpats nadalencs i la seva preparació requereix un esforç mitjà a la cuina.

## Ingredients

* 100 g d'orella de porc.
* 1 os fresc de porc de l'espinada.
* Un tros d'api.
* 100 g de cigrons ja remullats des de la vigília.
* 100 g de mongetes ja remullades des de la vigília.
* 150 g de patates.
* Unes fulles de col verda.
* 80 g de fideus gruixuts.
* 80 g d'arròs.
* 100 g de botifarra negra.
* 3 litres d'aigua.
* Sal.

## Estris necessaris

Una olla o una olla a pressió, i ganivets.

## Preparació

Prepareu un recipient al foc amb l'aigua freda; i poseu-hi les mongetes, l'orella de porc, l'os de l'espinada i l'api, així com una mica de sal.
Quan comenci a bullir l'aigua, afegiu-hi els cigrons i les mongetes quasi cuits. Retireu l'api i l'os, i afegiu-hi les patates pelades i tallades a trossets i les fulles de col també tallades a trossets, així com els fideus i l'arròs. Uns 5 minuts abans de retirar-ho del foc, incorporeu-hi la botifarra negra tallada a trossos o a rodanxes petites.
Si voleu fer l'escudella amb una olla a pressió, fiqueu-ho tot junt i la sal un cop que estigui cuit, i deixeu-ho —que reposi— uns minuts abans de servir-ho per tal que agafi el gust. Hi ha qui no hi posa ni els cigrons, ni la bofitarra; hi agrega, però, carn de porc, de vedella o d'anyell i un tros de gallina, així com la punta d'un pernil magre.
# Llibre de cuina/Receptes/Espinacs a la catalana
### Ingredients

* 2 quilos d'espinacs.
* 150 grs. de pinyons.
* 150 grs. de panses.
* 175 grs. de mantega.
* 25 grs. de farina.
* 50 grs. de mantega.
* 1 litre i mig d'aigua.
* Sal.

### Preparació

Començarem netejant, trinxant i rentan bé els espinacs. Després els posarem a coure a la cassola amb aigua i sal. Un cop cuits els deixarem ben escorreguts d'aigua. Posarem a la paella la mantega, els pinyons i les panses, amb les cues tretes, i ho fregirem tot fins que els pinyons estiguin daurats. Hi afegirem els espinacs que saltejarem durant cinc minuts, remenant-los sense parar a fi que els espinacs absorbeixin bé tota la mantega. Els posarem en una plàtera i els servirem a taula ben calents.
# Llibre de cuina/Receptes/Escalopes de vedella
### Ingredients

* 700 grs. de filets de vedella (de la cuixa un xic gruixut).
* 125 grs. de pernil o de cansalada del pernil.
* 2 tasses d'esmorzar plenes de farina.
* 100. de llard.
* 1 tassa d'esmorzar plena de brou de carn.
* 2 pastanagues mitjanes.
* 8 cebetes.
* 1/2 got d'aigua ple de vi blanc sec.
* Sal.

### Preparació

Tallarem el pernil o la cansalada a tires i les entatxonarem als filets que amanirem lleugerament, els enfarinarem i rossejarem en una paella amb tres cullerades de llard. A mida que es vagin fent els col·locarem en una cassola. En el mateix llard del fregit (n'hi afegirem més, si cal), hi daurarem dues cullerades de farina, hi afegirem el brou i ho deixarem bullir una estona. Passarem aquesta salsa pel colador xinès i l'abocarem pel damunt dels filets, als quals incorporarem les pastanagues pelades i tallades a rodanxes, les cebetes, pelades i senceres, i el vi blanc. Ho deixarem fer fins que tot estigui ben cuit i flonjo, mirarem si està bé de sal. Servirem els filets juntament amb la seva salsa.
# Llibre de cuina/Receptes/Escamarlans bullits amb salsa freda
### Ingredients

* 1 quilo d'escamarlans.
* 1 tassa d'esmorzar plena de salsa maionesa.
* 2 enciams.
* 100 grs. de bolets en oli.
* 80 grs. d'olives negres.
* Sal.
* Aigua.

### Preparació

Rentats els escamarlans, els bullirem en aigua amb molta sal, uns 15/18 minuts. Els escorrerem i pelarem les cues. Prepararem les fulles més blanques dels enciams, les trinxarem i les juntarem amb els bolets (junt amb el seu oli) i també amb les olives. Unirem els escalamars amb aquesta amanida i ho cobrirem tot amb salsa maionesa (pot ser vinagreta). Hi ha qui presenta els escamarlans sencers, l'amanida a part i la salsa en una salsera.
# Llibre de cuina/Receptes/Escudella de pagès
### Ingredients

* 250 grs. de patates.
* 150 grs. de pastanagues.
* 100 grs. de mongetes blanques (ja cuites).
* 100 grs. de col verda d'olla.
* 100 grs. de ceba.
* 1 porro mitjà.
* 100 grs. d'arròs.
* 80 grs. de fideus que siguin mitjans, no massa prims.
* 3 cullerades grosses plenes d'oli.
* 4 ossos de vedella.
* 1 os sec de pernil.
* 1/2 pollastre.
* 100 grs. de cansalada viada.
* 200 grs. de vedella.
* 2 litres d'aigua.
* Sal.
* 1 paperet de brins de safrà

### Preparació

Prepararem un bon brou amb l'aigua, els ossos de vedella i l'os de pernil, deixant-ho coure poc a poc i tirant-hi una mica de sal i safrà. Fregirem a la cassola amb l'oli i la cansalada viada tallada a daus, la ceba pelada i trinxada i així que prengui color sofregirem en aquest greix el pollastre tallat a trossos més aviat petits, i la carn de vedella també tallada a trossos. Pelarem les patates, el porro i les pastanagues i les picarem a trossos petits incorporant aquesta picada a la cassola del pollastre. Farem igual amb la col. Ho tirarem tot al recipient del brou, trient ja els ossos i, a continuació, hi afegirem les mongetes, l'arròs i els fideus i ho deixarem bullir uns 10/15 minuts més, servint-ho com a potatge.
# Llibre de cuina/Receptes/Espagueti a la carbonara
## INGREDIENTS

per a 4 persones
320 g. de pasta fresca
3 ous
sal
pebre
nou moscada
formatge parmasà
1 bitxo (pebrot picant)
cansalada, millor si és fumada (bacon) a trossets molt petits

## ELABORACIÓ

Bullir la pasta, mentres es bull anirem batent 2 ous amb una mica de sal, pebre, nou moscada i formatge parmesà. A part fregir el bacon i el bitxo, quan la pasta estigui cuita la escorrerem i la passarem per l'ou i el formatge, i afegirem el bacon.
# Llibre de cuina/Receptes/Espatlla d'anyell farcida
## Ingredients

* 1 espatlla d'anyell de un quilo i mig de pes, sencera.
* 300 grs. de carn picada de porc.
* 2 alls.
* 100 grs. de llard.
* Julivert fresc.
* 1/4 de litre de vi blanc.
* 2 tasses d'esmorzar plenes de puré de patata espès.
* Nou moscada.
* Pebre blanc en pols.
* Sal.
* Aigua.

## Preparació

Desossarem i aplanarem amb el tallant l'espatlla i la farcirem amb carn picada, a la qual haurem afegit els alls pelats i picats i el julivert, l'ou batut i una mica de vi blanc (de bona qualitat). Enrotllarem i lligarem la carn amanint-la amb sal i pebre i unes ratlladures de nou moscada. La posarem en una plata al fons de la qual hi haurà tres cullerades d'aigua, la ruixarem amb el llard fos (o amb oli) i la ficarem a forn fort. Passats 15 minuts, la tombarem, i cada 5 minuts la banyarem amb el seu suc, deixant-la al forn uns 45/60 minuts. Una vegada feta i tret el que la lligava, la tallarem a rodanxes. Tirarem un got d'aigua al suc del vi blanc (bullirà uns 5 minuts a foc viu). Amb això ruixarem la carn que presentarem a taula amb el puré espès de patata.
# Llibre de cuina/Receptes/Escudella
### Ingredients

* Os de tocino.
* Botifarra.
* Mongetes o cigrons.
* Fideus.
* Tall de tocino o xai.
* Gallina.
* Arròs.
* Patata
* Col.
* Pilota (carn picada, all i julivert, ou i pa)

### Preparació

Poseu en una olla amb aigua al foc. Quant bulli l'aigua aboqueu-hi el tall, a més de les mongetes o els cigrons, que haureu posat a estovar el dia abans. Per afegir la patata, la col i la pilota, esperareu que els llegums comencin a estar tous. Mitja hora abans de treure l'olla del foc, afegiu-ho els fideus i l'arròs. En total haurà de bullir de dues a tres hores.
# Llibre de cuina/Receptes/Ametlles garrapinyades

Les ametlles garrapinyades són un aperitiu o acompanyant de diversos postres en què les ametlles queden arrebossades amb una capa de caramel, que enfosqueix l'ametlla i en què el sucre torrat l'endolça i li confereix una textura dura.

## Ingredients

En quantitats iguals:
* 1 tassa d'ametlles crues
* 1 tassa d'aigua
* 1 tassa de sucre
* Oli o mantega

## Estris necessaris

Una paella gran, una espàtula de fusta un pot de vidre.

## Preparació

Poseu la paella al foc amb tots els ingredients i espereu que bulli i es redueixi l'aigua. Veureu que es comença a formar un almívar. Heu de remenar tota l'estona des del moment que comenci a bullir. A poc a poc, quan aquest almívar es vagi assecant i transformant en un caramel més espès, veureu com es forma una pols blanca que queda separada de les ametlles; continueu remenant, però, fins que de nou aquesta pols es torni a liquar en forma de caramel (que s'enganxarà a les ametlles). Heu d'anar jugant amb la paella, retirant-la del foc i tornant-la a posar al foc segons veieu que el caramel s'enganxi a les ametlles. Aquest procés és el més complicat, perquè si poseu massa foc, el caramel no s'enganxarà bé.
Quan cregueu que les ametlles ja no quedaran més arrebossades, traieu-les de la paella i poseu-les damunt d'un marbre que haureu muntat primer amb oli o mantega. Repartiu-les bé perquè es refredin. Quan es refredin, desenganxeu-les i guardeu-les en un pot ben tapades perquè es conservin adequadament.

## Bibliografia

* Llop i Rams, A; Mur i Cervelló, L. «Ametlles garrapinyades». A: Coques i corassons i altres llepolies de la Ribera d'Ebre i la Terra Alta. 31. Cossetània Edicions, 2004, p. 17 (Col·lecció El Cullerot). ISBN 9788497910798.
# Llibre de cuina/Receptes/Anzac biscuit
### Ingredients

* 1 tassa de farina
* 1 tassa de flocs de civada
* 1 tassa de coco ratllat
* ¾ tassa de sucre
* 120 g de mantega
* 1 cullera petita de bicarbonat de sodi
* 2 cullerades d’aigua bullent
* 1 cullerada de xarop daurat

### Preparació

Barregem la farina, els flocs de civada, el coco ratllat i el sucre. Desfem la mantega amb el xarop daurat. Aboquem l’aigua bullent sobre el bicarbonat de sodi i ho afegim a la barreja de la mantega. Tirem la farina al mig de la barreja i hi afegim el líquid mica en mica per tal que no es formin grumolls. Amb l’ajuda d’una cullera, dividim la pasta que hem obtingut en boles petites i les col•loquem en una safata a punt per anar al forn. Les cuinem fins que comencin a estar daurades per sobre, aproximadament durant uns 15 minuts a 170ºC..

### Recomanacions

S'hi poden afegir virutes de xocolata o fruits secs com ara nous o panses.

### Referències

* ↑ Variaditos.com. Galletas Anzac. Anzac biscuits. http://postres.znoticias.com/galletas-anzac-postre-alemania. [Consulta: 19 de juny de 2013]
# Llibre de cuina/Receptes/Anxoves amb alls i oli
### Ingredients

* 1 quilo d'anxoves.
* Aigua.
* Sal.
* Pebre blac en pols.
* 3 alls.
* Julivert fresc.
* 1 tassa d'esmorzar plena d'oli fi.
* 1 llimona.

### Preparació

Les anxoves cal que siguin ben fresques. Un cop rentades i netejades les courem en aigua, que les cobreixi, amb una mica de sal i pebre. Un cop cuites i escorregudes els traurem la raspa i de cada una en farem dos filets allargats. Trinxarem els alls, pelats, i julivert fresc, tot el qual escamparem per sobre les anxoves que ruixarem també amb l'oli. Ho servirem amb la llimona tallada a rodanxes.
# Llibre de cuina/Receptes/Api a la crema
### Ingredients

* 1 api sencer de 800 g de pes.
* 1 litre i mig d'aigua.
* Sal.
* 80 g de llar.
* 1 gotet de vi ple de vi blanc o de xerès sec.
* 1 llimona.
* 2 tasses d'esmorzar plenes de salsa beixamel.
* 2 tasses d'esmorzar plenes de brou (pot ser de pastilles).

### Preparació

Traurem les fulles verdes de l'api i el pelarem tallant-lo a trossos d'una mateixa mida. El netejarem molt bé i el bullirem a l'aigua amb sal uns 20 minuts. Un cop cuit i escorregut prepararem l'api en una cassola amb el llard, el brou, el vi blanc, el suc de llimona i sal, acabant-ho de coure a foc lent i tapat amb paper d'alumini. El presentarem a taula en una pàtera i cobert amb salsa beixamel. (Vegeu el capítol de "salses").
# Llibre de cuina/Receptes/Arengades
### Ingredients

* Arengades.
* All.
* Julivert.

### Preparació

Netegeu-les ben netes, treieu totes les escames, feu-les a tallets i serviu-les en un plat amb all i julivert. Es poden menjar amb la verdura picada, per a substituir la rosta durant la Quaresma.